Ρότζερ Κόρμαν

Ο Ρότζερ Γουίλιαμ Κόρμαν (), (5 Απριλίου 1926 -  9 Μαΐου 2024)  ήταν Αμερικανός σκηνοθέτης, παραγωγός και ηθοποιός.   Γνωστός με διάφορα προσωνύμια όπως "Ο Πάπας του Ποπ Σινεμά", "Ο Πνευματικός Νονός του Νέου Χόλιγουντ" και "Ο Βασιλιάς του Καλτ", ήταν γνωστός ως πρωτοπόρος στον κόσμο του ανεξάρτητου κινηματογραφου.  Πολλές από τις ταινίες του Κόρμαν βασίζονται σε έργα που έχουν ήδη εδραιωμένη κριτική φήμη, όπως ο κύκλος καλτ ταινιών χαμηλού προϋπολογισμού του, προσαρμοσμένες από τις ιστορίες του Έντγκαρ Άλαν Πόε.

Το 1964, ο Κόρμαν —θαυμαζόμενος από τα μέλη του Γαλλικού Νέου Κύματος και των Cahiers du Cinéma— έγινε ο νεότερος σκηνοθέτης που είχε μια αναδρομική έκθεση στη Γαλλική Ταινιοθήκη (France Cinémathèque),  καθώς και στο Βρετανικό Ινστιτούτο Κινηματογράφου και το Μουσείο Μοντέρνας Τέχνης . Ήταν ο συνιδρυτής της New World Pictures, ο ιδρυτής του New Concorde και είναι επί μακρόν μέλος της Ακαδημίας Κινηματογραφικών Τεχνών και Επιστημών .  Το 2009, του απονεμήθηκε το Τιμητικό Βραβείο Όσκαρ  για την πλούσια δημιουργία ταινιών και κινηματογραφιστών. 

Ο Κόρμαν ήταν επίσης διάσημος για τη διανομή ταινιών στις ΗΠΑ πολλών ξένων σκηνοθετών, όπως του Φεντερίκο Φελίνι (Ιταλία), του Ίνγκμαρ Μπέργκμαν (Σουηδία), του Φρανσουά Τρυφώ (Γαλλία) και του Ακίρα Κουροσάβα (Ιαπωνία). Ήταν καθοδηγητής και έδωσε το ξεκίνημα σε πολλούς νέους σκηνοθέτες όπως των Φράνσις Φορντ Κόπολα, Ρον Χάουαρντ,  Μάρτιν Σκορσέζε,  Τζόναθαν Ντέμι,  Πίτερ Μπογκντάνοβιτς,  Τζο Ντάντε,  Τζον Σέιλς, και Τζέιμς Κάμερον,  On Demme, see Charlie Rose (PBS), first aired April 29, 2017. και άσκησε μεγάλη επιρροή στο κινηματογραφικό κίνημα του Νέου Χόλιγουντ της δεκαετίας του 1960 και του 1970.   Βοήθησε επίσης να ξεκινήσει η καριέρα ηθοποιών όπως του Πίτερ Φόντα,  του Τζακ Νίκολσον,  του Ντένις Χόπερ, του Μπρους Ντερν,  Νταϊάν Λαντ,  και Γουίλιαμ Σάτνερ .  Ο Κόρμαν είχε πάρει περιστασιακά δευτερεύοντες ρόλους στις ταινίες των σκηνοθετών που ξεκίνησαν μαζί του, συμπεριλαμβανομένων της Σιωπής των Αμνών,  του Νονός ΙΙ,  του Apollo 13,  The Manchurian Candidate,  και Φιλαδέλφεια . 

Ένα ντοκιμαντέρ για τη ζωή και την καριέρα του Κόρμαν με τίτλο Corman's World: Exploits of a Hollywood Rebel, σε σκηνοθεσία Alex Stapleton, έκανε πρεμιέρα στα Φεστιβάλ των Καννών και Σάντανς το 2011. Τα τηλεοπτικά δικαιώματα της ταινίας πήραν από την A&amp;E IndieFilms μετά από μια θετική προβολή στο Σάντανς. 

 Προσωπική ζωή και θάνατος 
Ο Corman ήταν παντρεμένος με την  Τζούλι Κόρμαν από το 1970 έως το θάνατό του. Είχαν τέσσερα παιδιά.  Στις 9 Μαΐου 2024, ο Κόρμαν πέθανε στο σπίτι του στη Σάντα Μόνικα της Καλιφόρνια, σε ηλικία 98 ετών.

 Παραπομπές 

 Περαιτέρω ανάγνωση 
 Di Franco, J. Philip, The Movie World of Roger Corman (Νέα Υόρκη: Chelsea House, 1979)
 Laroni, Giulio, Il cinema secondo Corman. Intervista allo scopritore di Francis Ford Coppola, Martin Scorsese, James Cameron (Μιλάνο: Biblion Edizioni, 2016)
 Nasr, Constantine (επιμ. ), Roger Corman: Interviews (Jackson: University Press of Mississippi, 2011)
 Price, Robert M., «Cormanghast: The Poe Films of Roger Corman». Μέρη 14 (Νοέμβριος 1997), 3–14, 20.
 Will, David and Willemen, Paul, Roger Corman: The Millennic Vision (Εδιμβούργο: Φεστιβάλ Κινηματογράφου του Εδιμβούργου, 1970)

 Εξωτερικοί σύνδεσμοι 

 Συνέντευξη του Roger Corman στο DBCult Film Institute
 Βιβλιογραφία Roger Corman (μέσω UC Berkeley)

 Βιογραφία του Roger Corman στο (re)Search my Trash
 Ο Ρότζερ Κόρμαν στο Senses of Cinema
 Συνέντευξη Roger Corman 1974
 Ραδιοφωνική συνέντευξη του 2011 στο The Bat Segundo Show
 Συνέντευξη με τον Roger Corman, πρόσβαση στις 20 Οκτωβρίου 2016.

Κατηγορία:Νικητές Inkpot Award
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί παραγωγοί ταινιών
Κατηγορία:Τιμητικό Όσκαρ (παραλήπτες)
Κατηγορία:Αμερικανοί σεναριογράφοι
Κατηγορία:Αμερικανοί σκηνοθέτες κινηματογράφου